Yangi Oʻzbekiston universiteti

Yangi Oʻzbekiston universiteti — Oʻzbekistonning Toshkent shahrida faoliyat yurituvchi oliy taʼlim muassasasi. Oʻzbekiston Respublikasi Prezidenti Shavkat Mirziyoyevning 2021-yil 23-iyundagi qarori bilan tashkil etilgan. Universitet tashkil etilishi haqida 2021-yil 21-may kuni Toshkentda oʻtkazilgan „Besh tashabbus harakati“ tadbirida maʼlum qilingan. Universitet 8000 talabaga moʻljallangan. Universitetga birinchi yil kirish imtihonlari 2021-yilning sentabr oyida oʻtkazildi va oʻqish oktabr oyidan Jahon iqtisodiyoti va diplomatiya universiteti binosida boshlandi.

Birinchi imtihon
Yangi Oʻzbekiston universitetiga birinchi imtihon 2021-yilning 6-sentabri kuni Toshkentda, „Bunyodkor“ stadioni tashqi maydonida boʻlib oʻtdi. Imtihonning 1-saralash bosqichida qatnashish uchun 6000 dan ortiq talabgor qatnashdi, 1-bosqichdan 1213 kishi muvaffaqqiyatli oʻtib test jarayonlarida qatnashdi. Imtihon uch soat davom etdi, har bir fan uchun 90 daqiqa vaqt belgilandi. Testlar ingliz tilida boʻlib oʻtdi.

 Dasturlar 
NewUU Germaniyadagi Myunxen Texnika universiteti professor-o'qituvchilari bilan hamkorlikda tashkil etilgan to'rtta akademik maktab orqali ingliz tilida o'qitishni ta'minlaydi.

"Pre-university" tayyorlov kurslari

Bakalavr dasturlari     

Raqamli texnologiyalar maktabi 

 Dasturiy ta'minot muhandisligi 
 Sun'iy intellekt va robototexnika 
 Kiberxavfsizlik     

Muhandislik maktabi 

 Mexanika muhandisligi
 Kimyo va materialshunoslik muhandisligi     

Gumanitar, tabiiy va ijtimoiy fanlar maktabi 

 Amaliy matematika 
 Iqtisodiyot va ma'lumotlar fanlari 

 Oʻrta taʼlim (matematika va informatika)    

Boshqaruv maktabi  

 Sanoat boshqaruvi 

Magistratura va doktorantura dasturlari MSc. 

Sanoat boshqaruvi – innovatsiya va biznesni rivojlantirish 

Manbalar

Turkum:Oʻzbekistondagi universitetlar
Turkum:Toshkentdagi oliy taʼlim muassasalari
Turkum:2021-yilda Oʻzbekistonda tashkil etilganlar